Locul de muncă plătit cu peste 2.000 de euro. Angajații primesc bonus dacă nu fumează în pauză. Ce alte avantaje mai au cei care doresc să aplice la acest post, unde se află, dar și de ce a luat patronul această decizie.
Locul de muncă pentru care primești mai bine de 2.000 de euro. Oamenii beneficiază de o primă dacă nu fumează în pauză. De asemenea, au la dispoziție foarte multe beneficii dacă aleg să semneze un astfel de contract.
Ideea îi aparține unui antreprenor italian din Bressanone, o comună din provincia Bolzano, regiunea Trentino-Alto Adige, Italia. Omul de afaceri caută femei care doresc să lucreze pe postul de ospătar/chelner.
Locația este reprezentată de un bar foarte mic, dar asta nu înseamnă că nu este dispus să scoată bani grei din buzunar pentru angajații săi. Oferă un salariu net de 2.200 de euro pe lună pentru 40 de ore de muncă pe săptămână.
Mai mult decât atât, în timpul programului fiecare angajat are incluse trei ore de exerciții fizice în sala de gimnastică a angajatorului. În plus, cei care renunță la fumat în timpul pauzelor primesc un bonus de 50 de euro.
„Plătesc angajatul pentru a se antrena și a renunța la fumat”, a declarat afaceristul din Italia legat de oferta de muncă complet neașteptată și de-a dreptul surprinzătoare, conform publicației lastampa.it.
Acest lucru arată că angajatorul italian acordă o mare importanță sănătății și își dorește asta și pentru oamenii care lucrează în barul său. Așadar, dorința sa este de a crea un mediu de lucru pozitiv și productiv.
„Pentru mine este important să fac oamenii să înțeleagă că un corp sănătos funcționează mai bine în simbioză cu mintea, îndepărtând stresul și problemele, ceea ce crește productivitatea la locul de muncă”, a mai spus antreprenorul, pentru aceeași sursă.
Mai mult decât atât, omul de afaceri din Italia spune că orele suplimentare sunt plătite separat, ceea ce înseamnă că le oferă celor interesați un pachet complet și motivant pentru a se alătura echipei sale de angajați.